Χρυσοστομική λειτουργική παιδαγωγία
Creators: name: Αναγνώστου, Δημήτριος Γεωργίου
Publisher: name: Aristotle University of Thessaloniki
Year: 2021
Subjects: Άγιος Ιωάννης Χρυσόστομος
Παιδαγωγία
Λειτουργική
Saint John Chrysostom
Pedagogy
Liturgics

description: Σκοπός της διπλωματικής αυτής εργασίας, είναι να προσεγγίσει τον τομέα της παιδαγωγικής του Ιωάννου Χρυσοστόμου, που σχετίζεται με τη Λειτουργική και κυρίως την παιδευτική, ποιμαντική, τελετουργική και εορτολογική διάστασή της.Στον άγιο Ιωάννη παρουσιάστηκε το σπάνιο φαινόμενο σύζευξης της κοσμικής σοφίας, των θεολογικών σπουδών και του θείου φωτισμού. Αυτή η ένωση, μαζί με την ταπεινοφροσύνη που τον διέκρινε, κατέστησε αυτόν έναν διαχρονικό διδάσκαλο του Χριστιανισμού, και ολόκληρο το έργο μία αστείρευτη πηγή παιδαγωγικών στοιχείων. Ο ιερός πατέρας ως σκοπό του είχε να καταλάβουν οι χριστιανοί ότι οι αλήθειες της πίστεως είναι αλήθειες της ζωής που πρέπει να εφαρμόζονται στην πράξη. Η εργασία αναπτύσσεται ως εξής: Αρχικά αναφέρεται στα στάδια του βίου του αγίου, αναλύει την παιδαγωγική του προσωπικότητα και παρουσιάζει τις λειτουργικές συγγραφές του. Ακολουθεί η παρουσίαση του πλούτου της διδασκαλίας του περί της Ευχαριστίας, της ευσχημοσύνης και της τάξης των συνάξεων, της λειτουργικής ζωής των πιστών και του κηρύγματος. Τονίζει ότι οφείλουμε να συμμετέχουμε στις ακολουθίες, να αναγνωρίζουμε την αξία που έχουν οι συνάξεις και να έχουμε την πρέπουσα στάση μέσα σε αυτές. Για τη μυστηριακή ζωή ο ιερός πατέρας υποστηρίζει ότι αποτελεί το κέντρο για τη σωτηρία του ανθρώπου. Κάθε άνθρωπος προσέρχεται στη βάπτιση και το χρίσμα με καθαρή καρδιά και με ανάλογο τρόπο συνεχίζει τον βίο του, ο μελλοντικός κληρικός με αυτοέλεγχο και γνωρίζοντας τις προϋποθέσεις της ιεροσύνης εισέρχεται σε αυτήν, η επιλογή των συζύγων γίνεται με κριτήριο τη σωφροσύνη και την ψυχική αρετή με τελικό σκοπό του γάμου τη σωτηρία των μελών της οικογένειας. Ως διδάσκαλος της μετανοίας τονίζει ότι μόνο ο Θεός μπορεί να μας απαλλάξει από κάθε πάθος μας· εμείς προσπαθούμε να κατανοούμε τα πάθη μας, να μην αμαρτάνουμε και χωρίς αναβολή να εξομολογούμαστε, ενώ συμμετέχουμε στο μυστήριο του ευχελαίου για την ίαση των σωματικών και ψυχικών αρρωστιών μας. Βασική του θέση είναι η συμμετοχή σε όλα τα μυστήρια και στις εορτές με καθαρή συνείδηση, με πνευματικά καθαρή ζωή. Η προσευχή, ως συνομιλία με τον Θεό, αποτελεί το ισχυρότερο όπλο, επιτυγχάνει τη μεγαλύτερη ωφέλεια στον πιστό, ο οποίος μέσω αυτής διαπαιδαγωγείται και καθαγιάζεται. Τη σπουδαιότερή της έκφραση τη βρίσκει με τη νοερά-καρδιακή προσευχή.
description: The purpose of this dissertation is to approach the field of pedagogy of John Chrysostom, which is related to Liturgics and mainly its educational, pastoral, ritual and festive dimensions. In St. John, the rare phenomenon of the conjunction of secular wisdom, theological studies and divine enlightenment was presented. This union, along with the humility that characterized him, made him a timeless teacher of Christianity, and his whole work a never-fading source of pedagogical elements. The Holy Father's purpose was to make christians understand that the truths of faith are simultaneously truths of life, which must be put into practice. The dissertation is structured as follows: Initially, it draws a picture of the saint's life, analyzes his pedagogical personality and presents his liturgical writings. What follows is the presentation of the wealth of his teaching concerning the Eucharist, the gracefulness and the good order of the synaxes, the liturgical life of the believers and the sermon. He emphasizes that we must participate in the services, recognize the value of the synaxes and have the proper attitude in them. As concerns the sacramental life, the Holy Father claims that it is central for the salvation of a man. Every person comes to baptism and chrismation with a pure heart and in a similar way continues his life, the future cleric enters the priesthood with self-control and knowing the prerequisites of it, the choice of spouses is made on the basis of prudence and mental virtue, having as final purpose of marriage the salvation of family members. As a teacher of repentance, he emphasizes that only God can free us from all our passions; our responsibility is to try to understand our passions, not to sin and without delay to confess, while participating in the mystery of the unction for the healing of our physical and mental illnesses . A fundamental position of his is the participation in all the mysteries and holidays with a clear conscience, with a spiritually pure life. Prayer, as a conversation with God, is the most powerful weapon in that it achieves the greatest benefit to the believer, who, through it, is being educated and sanctified. Prayer's most important manifestation can be found in the noetic prayer.